

**ТЕХНИЧКА СПЕЦИФИКАЦИЈА**

**Јавна набавка број 25/24**

Предмет јавне набавке је набавка услуга - Прање аутобуса (унутрашње и спољашње), и то:

|  |
| --- |
| * Мануелно (ручно) генерално прање, три аутобуса дневно, са ручним прибором за прање и стандардним средствима за прање (**споља**) * Спољашње прање предњег и задњег дела возила * Скидање свих масноћа и осталих запрљаности на каросерији са спољне стране * Спољашње прање точкова * Прање и брисање **унутрашњости возила** са стандардним средствима за прање ПВЦ и металне површине, стакла, инструмент таблу, др. * Брисање кабине возача, инструмент табле, арматур табле и предњег стакла и стакла возача изнутра * Унутрашње прање крова, косина и оплата унуташњости каросерије * Дубински третман седишта средствима за дубинско чишћење и др. * Скидање свих масноћа, налепница, графита, жвака * Брисање рукохвата и шипки * Брисање прозора у путничком делу * Брисање гума око прозора * Брисање свих скривених површина * Прање свих степеништа, свих врата са унутрашње стране и рампе * Прање пода |

Прибор и средства за прање (по свом хемијском саставу), а која се користе за пружање услуга, не могу да буду таква да оштећују возила, здравље и безбедност на раду и животну средину.

**Време извршења услуге**

Понуђач је дужан да услугу пружа радним данима у временском интервалу од 17:00 часова до 01:00 час, и викендом у интервалу од 06:00 часова до 14:00 часова.

**Место извршења услуге**

Место вршења услуге је на адреси наручиоца у Новом Саду - Футошки пут бр. 46, због високих трошкова транспорта возила, уштеде времена, недостатка возача који би били ангажовани на транспорту аутобуса, Наручилац се обавезује да обезбеди воду и електричну енергију за потребе прања возила без надокнаде за понуђача, те понуђач не може ове трошкове (воде и електричне енергије) да урачунава у понуђену цену.

**Напомене:**

Понуђач мора да понуди комплетну услугу, у супротном понуда ће бити одбијена као неприхватљива.

Услуге ће се вршити сукцесивно, у складу са потребама Наручиоца, према динамици и количини коју одреди Наручилац, а на основу писаног захтева Наручиоца.

Наручилац ће благовремено ставити на располагање возила понуђачу ради извршења услуге.

Сва оштећења настала намерно или крајњом непажњом приликом вршења предметних услуга, понуђач је дужан да отклони о свом трошку.

**Обавезе Понуђача из области безбедности и здравља на раду, заштите од пожара и заштите животне средине:**

1. За вршење услуге прања аутобуса на локацији Наручиоца понуђач је дужан да обезбеди примену мера безбедности и здравља на раду, мера из области противпожарне заштите и заштите животне средине, у складу са важећим законским прописима. С тим у вези пружалац услуга дужан је да примењује све законом прописане обавезе и да поседује сву неопходну документацију у складу са важећим законским прописима.
2. Потписивање споразума о сарадњи и примени прописаних мера из области безбедности и здравља на раду, заштите од пожара и заштите животне средине, у случајевима када два послодавца деле исти радни простор.
3. Саставни део уговора о јавној набавци, а који ће бити закључен између наручиоца и понуђача, чини документ под називом Модел анекса уговора о безбедности и здрављу на раду, заштити животне средине и заштити од пожара.

Прописи и стандарди који се примењују:

* Закон о безбедности и здрављу на раду („Сл. гласник РС“, бр.101/05, 91/15 и 113/17 -др. закон),
* Закон о заштити од пожара („Сл. гласник РС“, бр. 111/2009, 20/2015, 87/2018 и 87/2018 -др. закони),
* Закон о раду („Сл. гласник РС“, бр. 24/2005, 61/2005, 54/2009, 32/2013, 75/2014, 13/2017 -одлука УС, 113/2017 и 95/2018 - аутентично тумачење),
* Закон о заштити животне средине („Сл. гласник РС”, бр. 135/2004, 36/2009, 36/2009 – др. закон, 72/2009 – др. закон, 43/2011 – одлука УС, 14/2016, 76/2018, 95/2018 – др. закон и 95/18 – др. закон),
* остали важећи прописи у Републици Србији из предметних области.

**Начин спровођења контроле и обезбеђивање гаранције квалитета:**

Спровођењe контроле и обезбеђивањe гаранције квалитета вршиће се током вршења услуге од стране овлашћених лица Наручиоца и понуђача.

Контролу рада по извршеној услузи вршиће овлашћена лица Наручиоца.

Наручилац ће овластити запосленог/запослене, након закључивања уговора о јавној набавци, који ће бити задужен/и за комуникацију са понуђачем, праћење квалитета и квантитета извршене услуге, оверу радних налога (записника о извршеним услугама, записника о рекламацији), и др.

Надзор и руковођење над конкретним извршиоцима услуге врши понуђач на локацији Наручиоца.

Квалитет пружања услуга мора да буде у потпуности у складу са захтевима Наручиоца, стандардима, прописима и правилима струке за ову врсту услуга.

**Напомена:**

**Конкурсна документација састављена је у складу са Законом о јавним набавкама („Сл.гласник РС“, број 91/19), комплетну докуметацију, као и све остале информације о предметном поступку јавне набавке можете видети путем линка:**

[**https://jnportal.ujn.gov.rs/tender-ca/222203**](https://jnportal.ujn.gov.rs/tender-ca/222203)